સારાંશ માટે દસ્તાવેજ: તેમને પ્રારંભિક નારીવાદી લડાયક સ્ત્રી તરીકે જોવામાં આવે છે અથવા તો ક્રૂર અને લોહીભૂખી હત્યારી પણ તેમની હાજરી હંમેશા યુરોપિયન ઇતિહાસમાં નોંધાતી રહી છે. 

2000 વર્ષ પહેલાં લોહ યુગમાં ઍરિસ્ટ્રૉકૅટ વર્ગના લોકોએ બળવો કર્યો હતો અને તે વખતે પોતાનાં વતન પર આક્રમણ કરી રહેલા રોમનોને લગભગ હરાવી દીધા હતા.

તે યુદ્ધભૂમિ એટલે આજના બ્રિટનનો ઈસ્ટ ઍન્ગ્લિયા વિસ્તાર. 

તમે આ વાંચ્યું કે નહીં?

તેમને ધિક્કારો કે પ્રેમ કરો પણ તેમની મહત્ત્વની હાજરી ઇતિહાસમાં એક ચીલો ચાતરનારી વ્યક્તિ તરીકે રહી છે.

કુદરતી રીતે જ તેમનામાં નેતૃત્ત્વ લેવાની ક્ષમતા હતી અને તેમણે જુદા-જુદા કબીલાને ભેગા કરીને વિશાળ સેના તૈયાર કરી હતી. 

લડાયક રાણી બોડિકાએ કરેલાં પરાક્રમોમાંથી આજના યુગમાં નેતૃત્વના પાઠ શીખવા હોય તો શું ગ્રહણ કરી શકાય?

પાવર ડ્રેસિંગનો ફાયદો 

અભિનેત્રી સીયાન ફિલિપ જેમણે ટીવી સીરિઝમાં બોડિકાનો અભિનય કર્યો હતો

આપણે બધા નોકરીએ જઈએ ત્યારે સારા વસ્ત્રો પહેરીને જવાનું મહત્ત્વ સમજીએ છીએ. પરંતુ બોડિકા તેનું મહત્ત્વ સૌથી વધારે સમજતાં હતાં.  

બોડિકાનું વર્ણન સામાન્ય રીતે આક્રમક અને શક્તિશાળી નારી તરીકે થાય છે.

તેઓ જાતે જ પોતાનો જ રથ ચલાવતાં, હાથમાં ભાલો હોય અને પવનમાં પાછળ ઉડી રહેલા લાંબા વાળ. 

જોકે, આ રાણી ખરેખર કેવા દેખાતાં હતાં તે આપણે જાણતા નથી.

રોમન ઇતિહાસકાર કૅસિયસ ડીઓએ તેના મોતના ઘણા દાયકા બાદ નીચે પ્રમાણે તેનું વર્ણન કર્યું હતું.

"તેઓ બહુ લાંબા હતાં, દેખાવમાં થરથરાવી દે તેવા. તેમની આંખોની નજર સૌથી ધારદાર હતી."

"લાંબા વાળ તેમના નિતંબને ઢાંકી દેતા હતાં, તેમના ગળામાં મોટો સોનાનો હાર લટકતો હતો અને વિવિધરંગી લાંબા ઝભ્ભા જેવું વસ્ત્ર તેમના શરીરને ચપોચપ વળગેલું હતું, જેને જાડા બ્રૉચથી કમરે બાંધી રાખવામાં આવતું હતું."

એ વાતમાં કોઈ શંકા નથી કે એ જમાનામાં પાવર ડ્રેસની શરૂઆત બોડિકાએ કરી હતી.

તેઓ જાણતાં હતાં કે કઈ રીતે વેશભૂષાથી પ્રભાવ પાડી શકાય.

તેમના દુશ્મનો પર પણ કાયમ માટે તેમની થરથરાવતી છાપ પડી જતી હતી.

જોરદાર નામ, બને યાદગાર

બોડિકા એવું નામ પ્રાચીન સમયના બાયથોનિક શબ્દ 'બૉડ' પરથી પાડવામાં આવ્યું હતું, જેનો અર્થ જ થતો હતો વિજય.

બોડેગ એટલે વિજય અપાવનાર પુરુષ.

તેનું સ્ત્રીલિંગ એટલે બોડેગા - વિજય અપાવે તેવી નારી. આવું નામ હોય તો કોના પર પ્રભાવ ના પડે, બોલો!

આપણે એવું ધારી શકીએ કે જન્મથી જ કંઈ તેમને આવું નામ નહીં અપાયું હોય.

આવું નામ આ...\nદસ્તાવેજની સમાન ભાષામાં સારાંશ:
બોડિકા જેને લેટિનમાં બોડિશિયા તરીકે પણ ઓળખવામાં આવે છે તે બહુ પ્રસિદ્ધ પણ વિવાદાસ્પદ વ્યક્તિત્વ રહ્યું છે.